ang guinaua nang princesa niyong aabutan sila, ang coje niya', quinuha sa lupa', inihulog na. naguing isang caragatan na malalim at maluang, hindi nanga nacaraan cabayo nang haring mahal. di anong magagaua pa di na macahabol siya, guinaua nang hari baga benendicionan pagdaca. sa pangalan nang may gaua nang dios haring daquila, ito ngayong aquing sumpa tumalab sa iyong paua. cun icao', dumating diyan sa reinong paroroonan, tunay na icao', iiuan sa labas nang caharian. icao naua', malimutan nang principeng si don juan, at icao ay pabayaan sa iba siya pacasal. sa masamang capalaran itong hari', nagcadamdam, sa dalamhati at lumbay ay siyang iquinamatay. ito', lisanin co muna ang namatay ay anhin pa, ang aquing ipagbabadya si don juan at princesa. nang sila ay dumating na doon sa labas nang villa, ay nangusap capagdaca si don juang casi', sinta. dito ay quita', iiuan icao', huag malulumbay, sa pagca', tantong mahalay pumasoc na gayon lamang.